Vyhlásenie

Ministerstva práce, sociálnych vecí a rodiny Slovenskej republiky

Návrh zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) sa predkladá so zásadnými rozpormi s Ministerstvom hospodárstva Slovenskej republiky, Ministerstvom financií Slovenskej republiky, Republikovou úniou zamestnávateľov a Asociáciou priemyselných zväzov a dopravy, ktorí

* požadujú vypustiť úpravu rodinných podnikov z návrhu zákona, nakoľko úprava rodinných podnikov je v rozpore s predmetom úpravy zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov,
* namietajú vecnú nepríslušnosť Ministerstva práce, sociálnych vecí a rodiny Slovenskej republiky upravovať oblasť rodinného podnikania, keďže stratégia tvorby podnikateľského prostredia a podpory podnikateľského prostredia je v pôsobnosti Ministerstva hospodárstva Slovenskej republiky

Ministerstvo financií Slovenskej republiky taktiež žiada, aby nová agenda súvisiaca so zabezpečovaním evidencie a registrácie rodinných podnikov bola zabezpečená v rámci súčasného návrhu počtu zamestnancov a osobných výdavkov kapitoly ministerstva práce zabezpečených v návrhu rozpočtu verejnej správy na roky 2022 až 2024, príp. prehodnotením súčasných kapacít existujúcich organizačných útvarov a aby všetky negatívne vplyvy na rozpočet verejnej správy vyplývajúce z návrhu zákona v jednotlivých rokoch boli zabezpečené v rámci schválených limitov dotknutých subjektov verejnej správy, bez dodatočných požiadaviek na štátny rozpočet.